หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 572

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

หลักการในการดำเนินธุรกิจดอทคอมให้ประสบความสำเร็จ

นักวิจารณ์มองว่ายอดขายออนไลน์กำลังมีแนวโน้มที่จะเพิ่มสูงขึ้น
และจะมาจากกิจการบริคแอนด์มอร์ต้าซึ่งกำลังมีมากขึ้นในปี
พ.ศ. 2543 นี้ ฉะนั้นร้านค้าออนไลน์ต่างๆ
ที่เป็นกิจการบริคแอนด์คลิ้กจะต้องทำความเข้าใจกับกฏกติกาใหม่ในการทำธุรกิจอีคอมเมิร์ซ
ไม่ว่าจะเป็นในเรื่องของการเจริญเติบโต การตลาด
การโฆษณาและเงินทุนเพื่อการตลาด (MDF = Market Development
Fund)
และแน่นอนว่าผู้ที่มีส่วนเกี่ยวข้องอีกรายหนึ่งก็คือผู้ผลิตที่คอยป้อนสินค้าให้กับผู้ค้าปลีกต่างๆ
ก็จำเป็นต้องศึกษาสิ่งที่กล่าวมานี้ด้วยเช่นกัน

ร้านค้าปลีกแบบออฟไลน์จะเจริญเติบโตด้วยการเน้นไปสู่ตลาดใหม่ๆ
และเปิดร้านใหม่
หรือบางทีก็มีการปรับปรุงร้านเดิมที่มีอยู่ด้วยการจัดตกแต่งร้านใหม่หรือเพิ่มประเภทสินค้าให้มีความหลากหลายมากขึ้น
นอกเหนือจากการเติบโตด้วยการขยับขยายร้านค้าของร้านค้าออฟไลน์แล้ว
การมุ่งเน้นไปที่ส่วนแบ่งในตลาดก็ถือเป็นอีกปัจจัยหนึ่ง
เพื่อจะได้สามารถเอาชนะคู่แข่งได้
ไม่ว่าจะโดยกลยุทธทางการตลาดใดๆ
การบริหารงานที่มีประสิทธิภาพ
และการโหมกระหน่ำในเรื่องการส่งเสริมการขาย เป็นต้น

ในส่วนของร้านค้าปลีกแบบออนไลน์นั้น
การเจริญเติบโตนั้นจะต้องขึ้นอยู่กับระบบที่พรั่งพร้อม
เช่น การออกแบบหน้าเว็บ ระบบการซื้อสินค้า ระบบการจ่ายเงิน
เป็นต้น
เมื่อไม่นานมานี้ก็มีข่าวที่ไม่ค่อยดีเกี่ยวกับบริษัทดอทคอม
เช่น อีเบย์ (E-Bay) บียอนด์ (Beyond) ทอยส์อาร์อัส
(Toysrus) และ แอมเมซอน (Amazon) เป็นต้น
ที่ราคาหุ้นของบริษัทค่อยๆ ตกลงเรื่อยๆ ซึ่งมาถึงตรงจุดนี้
หลายๆ
บริษัทก็ต้องกลับมาทบทวนกันใหม่ว่าจะดำเนินธุรกิจต่อไปอย่างไร
ซึ่งไม่ใช่เรื่องง่ายๆ เหมือนแต่ก่อนแล้ว
ฉะนั้นการระดมทุนเพื่อมาจัดการบริหารด้านการตลาดจึงเป็นสิ่งจำเป็นอย่างมาก
โดยเฉพาะการเรียกลูกค้าให้เข้ามาซื้อสินค้าจากเว็บไซต์ของตนเยอะๆ
ซึ่งส่วนใหญ่ก็กำลังศึกษากันว่าจะทำอย่างไรกับลูกค้าไม่ว่าจะเป็นเรื่องของ
พฤติกรรมการเข้าเยี่ยมชมเว็บ หรือ
ความต้องการของลูกค้าในเรื่องระบบฐานข้อมูล เช่น
จำนวนผู้เข้าชมเว็บ เป็นต้น

การโฆษณา การตลาด และ
เงินทุนเพื่อการตลาด

ร้านค้าแบบออนไลน์และออฟไลน์นั้นจะมีการบริหารงานด้านต่างๆ
ที่แตกต่างกันออกไป เช่น การตลาด การโฆษณา
และการใช้ประโยชน์จากเงินทุนเพื่อการตลาด (MDF = Market
Development Funds) เป็นต้น
โดยร้านค้าแบบออฟไลน์จะใช้เงินในการโฆษณาร้อยละ 90
และใช้ในการตลาดเพียงร้อยละ 10
โดยที่การโฆษณาในร้านค้าแบบออฟไลน์จะอาศัยสื่อต่างๆ เช่น
สิ่งพิมพ์ วิทยุหรือโทรทัศน์ เป็นต้น
ส่วนในการทำการตลาดนั้นมักจะทำก็ต่อเมื่อมีการเข้าสู้ตลาดใหม่ๆ
เป็นครั้งแรก
หรือเมื่อต้องการวิเคราะห์ถึงการใช้วิธีการโฆษณาหรือการส่งเสริมการขายต่างๆ
ว่ามีประสิทธิภาพหรือไม่เช่น การจัดชิงโชค เป็นต้น

ในทางกลับกันร้านค้าแบบออนไลน์จะมีการทำการตลาดอยู่ตลอดเวลา
เช่น
ระบบฐานข้อมูลของลูกค้าที่ต้องคอยดูแลเอาใจใส่อยู่เสมอ
เป็นต้น
เพราะการรู้จักความต้องการของลูกค้าเป็นสิ่งสำคัญอย่างยิ่งที่จะช่วยติดตามพฤติกรรมของลูกค้าได้
ไม่เพียงแต่จะรู้ว่าอะไรที่ลูกค้าต้องการซื้อ
แต่จะต้องรู้ว่าลูกค้าชอบที่จะซื้อสินค้าเมื่อไร
ซึ่งเดี๋ยวนี้ก็มีซอฟท์แวร์ที่จะสามารถช่วยทำนายได้ว่า
สินค้าแบบไหนที่ลูกค้ามีทีท่าว่าจะซื้อ
โดยจะไม่ได้ดูตามประวัติการสั่งซื้อแต่จะดูจากพฤติกรรมในขณะที่ลูกค้ากำลังท่องเที่ยวอยู่ในร้าน

ร้านค้าออนไลน์จะต้องมีกลยุทธในการบริหารการตลาด เช่น
หากลูกค้าซื้ออุปกรณ์คอมพิวเตอร์อย่างซีพียูไปหนึ่งชิ้น
ทางร้านค้าจะต้องทราบว่าร้อยละ 40
ของลูกค้าจะซื้อจอมอนิเตอร์ภายใน 30
วันนับจากวันที่ซื้อซีพียูไป
หรือว่าทางร้านจะต้องทราบว่าลูกค้าส่วนใหญ่ที่เพิ่งจะฟอร์แมทฮาร์ดดิสก์หรืออัพเกรดซีพียูใหม่มักจะซื้อซอฟท์แวร์ยูทิลิตี้ไปหลายรายการ
เป็นต้น

หลักการ
12Cs
นอกจากปัจจัยที่กล่าวมาแล้วยังมีปัจจัยที่เป็นหัวใจของการทำธุรกิจอีคอมเมิร์ซอีก
12 ปัจจัยด้วยกันเป็น 12 ซี (12Cs) โดย 6
ซีแรกนั้นคิดขึ้นมาโดย โกลด์แมน แซคส์ (Goldman Sachs) และ
6 ซีหลังคิดโดย สตีฟ เคส (Steve Case) บิ้กบอสแห่ง
เอโอแอลและไทม์วอร์เนอร์ (AOL and Time Warner)
ซึ่งมีรายละเอียดดังต่อไปนี้

เนื้อหา
(Content)
สิ่งที่จำเป็นที่ช่วยสื่อสารให้ลูกค้าเข้าใจและสนใจสินค้าหรือการบริการนั้นก็คือเนื้อหาสาระในเว็บ
ปัจจุบันเนื้อหาสาระบนเว็บไม่เพียงแต่จะเปรียบเสมือนเป็นประตูหน้าบ้านเท่านั้น
แต่ยังคงเป็นสิ่งที่ช่วยจัดหากำไรเพื่อธุรกิจด้วย

การค้า
(Commerce)
การค้าขายซึ่งเป็นหัวใจหลักที่สำคัญของธุรกิจอีคอมเมิร์ซ
เมื่อทุกสิ่งทุกอย่างมารวมกันอยู่ที่อินเตอร์เนต
การค้าขายก็จะต้องมาเป็นอันดับต้นๆ ด้วย
กิจการหลายประเภทเริ่มเข้ามาสู่อินเตอร์เนตมากขึ้นเรื่อยๆ
ไม่ว่าจะเป็น อาหาร ยา เสื้อผ้า สิ่งของเครื่องใช้
และอื่นๆ อีกมากก็นำมาค้าขายกันผ่านอินเตอร์เนต

การติดต่อสื่อสาร
(Communication)
สิ่งที่ช่วยสร้างสัมพันธภาพระหว่างลูกค้าและเจ้าของร้านคือสื่อที่ช่วยในการติดต่อสื่อสารซึ่งนับว่ามีบทบาทสำคัญมากในการทำธุรกิจอีคอมเมิร์ซ
ไม่ว่าจะเป็น อีเมล์ กระดานข่าว หรือ โทรศัพท์โทรสาร
เป็นต้น

ชุมชน
(Community)
การสร้างเว็บเพื่อเป็นจุดศูนย์รวมของทุกคนที่สนใจในเรื่องเดียวกันก็จะทำให้เกิดเป็นเสมือนชุมชนหนึ่ง
ชุมชนเสมือนจริงนี้จะเริ่มมีการขยายตัวเข้าไปในตลาดใหม่ๆ
เพิ่มขึ้นสังเกตได้จากตัวอย่างของสองบริษัทอย่าง
เทรดคอมพาสดอทคอม (Tradecompass.com)
ซึ่งทำเกี่ยวกับการค้าต่างชาติ
และอีกบริษัทหนึ่งคือเควสท์ลิงค์ดอทคอม (Questlink.com)
ซึ่งดำเนินการวิจัยเพื่อนักออกแบบชิ้พและอุปกรณ์คอมพิวเตอร์ต่างๆ
จึงเสมือนเป็นอีกชุมชนหนึ่งของนักออกแบบชิ้พและอุปกรณ์คอมพิวเตอร์
เป็นต้น

ความสะดวก
(Convenience)
ในการสั่งซื้อสินค้าออนไลน์นั้นสิ่งที่ลูกค้าต้องการได้รับมากที่สุดก็คือความสะดวกสบายในการสั่งซื้อ
การสร้างหน้าเว็บที่ซับซ้อนมีลูกเล่นมากๆ
ก็อาจจะสร้างความรำคาญให้กับลูกค้าได้เหมือนอย่างกรณีของบูดอทคอมที่สร้างหน้าเว็บที่ซับซ้อนและใช้กราฟฟิกมากเกินไปทำให้โหลดช้าจึงทำให้ลูกค้าไม่อยากที่จะเข้ามาซื้อสินค้าอีก
นอกเหนือจากการออกแบบหน้าเว็บที่ไม่สลับซับซ้อนแล้ว
การขอข้อมูลลูกค้าก็เป็นสิ่งสำคัญ
จริงอยู่ว่าลูกค้าอาจจะเกรงว่าการให้ข้อมูลส่วนตัวของตนนั้นอาจจะขัดกับนโยบายความเป็นส่วนตัวได้
เช่น ข้อมูลที่อยู่ ข้อมูลหมายเลขบัตรเครดิต เป็นต้น
อย่างไรก็ตามหากลูกค้าที่เข้ามาซื้อสินค้าบ่อยๆ
ก็คงไม่อยากที่จะต้องค่อยกรอกข้อมูลส่วนตัวของตนทุกๆ
ครั้งที่สั่งซื้อ
ฉะนั้นแล้วการที่ให้ทางร้านเก็บข้อมูลของตนจึงเพิ่มความสะดวกในการจับจ่ายซื้อสินค้ามากยิ่งขึ้น
เหมือนอย่างความสะดวกของลูกค้าของร้านแอมเมซอนดอทคอมที่มีระบบวันคลิ้กออร์เดอร์ลิ่ง
(One-Click Ordering)
ที่ไม่ต้องทำให้ลูกค้าต้องมากรอกข้อมูลส่วนตัวทุกครั้งที่สั่งซื้อเพียงกดปุ่มเดียวเท่านั้นก็สามารถทำให้การสังซื้อเป็นไปด้วยความสะดวกขึ้น

การแข่งขัน
(Competition)
แรกเริ่มนั้นบริษัทห้างร้านที่ทำธุรกิจอีคอมเมิร์ซนั้นยังมี
จำนววนไม่มากนัก
ดังนั้นแต่ละบริษัทที่เริ่มทำธุรกิจอีคอมเมิร์ซตอนช่วงแรกๆ
นั้นจึงทำกันแบบสบายๆ
ไม่เหนื่อยมากนักและส่วนใหญ่ก็จะประสบความสำเร็จเพราะยังมีคู่แข่งไม่มากนัก
แต่ทว่าในปัจจุบันหลายๆ
บริษัทหรือบุคคลก็เริ่มที่จะหันมาทำธุรกิจอีคอมเมิร์ซกันมากฃึ้นทำให้ต่างฝ่ายต่างต้องงัดกลยุทธออกมาเพื่อให้อยู่รอดในธุรกิจนี้ได้
สังเกตได้จากแต่ก่อนร้านขายซีดีเพลงของเมืองนอกมีอยู่ไม่กี่ร้าน
ที่เห็นชัดๆ ก็คือ ซีดีนาวดีคอม (CDNow.com) หรือ
ซีดียุโรปดอทคอม (CDEurope.com)
แต่ปัจจุบันมีมากมายแม้แต่ร้านค้าปลีกซีดีอย่างทาวเวอร์เร็คคอร์ด
(Tower Records) และเวอร์จินเร็คคอร์ด (Virgin Records)
ยังต้องเปิดร้านค้าแบบออนไลน์ด้วยเหมือนกัน

การร่วมมือ
(Cooporation)
ความร่วมมือเป็นอีกปัจจัยหนึ่งในการดำเนินธุรกิจอีคอมเมิร์ซ
จะเห็นได้ว่าในการทำธุรกิจอีคอมเมิร์ซนั้นจะไม่สามารถดำเนินกิจการแต่เพียงผู้เดียวได้
หากแต่ว่าจะต้องอาศัยจากหลายๆ ฝ่ายด้วยกันไม่ว่าจะเป็น
กรมไปรษณีย์ หรือ บริษัทรับส่งสินค้า อย่าง ดีเอชแอล (DHL)
และ เฟ็ดเอ็กส์ (FedEx)
เพื่อที่จะสามารถตกลงราคาค่าส่งสินค้ากันได้
นอกจากนี้แล้วก็จะเป็นการให้บริการขายสินค้าที่หลากหลายขึ้นเพื่อให้ตรงความความต้องการของลูกค้ามากที่สุด
เช่น
แอมเมซอนดอทคอมซึ่งแต่ก่อนขายเฉพาะหนังสืออย่างเดียวแต่ต่อมาก็เริ่มขยัยขยายขายสินค้าหลากประเภทมากขึ้น
มีการร่วมมือกับบริษัทอื่นๆ อย่างบัตรเครดิตวิซ่า
โดยเสนอให้ไม่มีค่าธรรมเนียมรายปีแต่สามารถซื้อสินค้าได้ทั้งออฟไลน์และออนไลน์
โดยที่ยังสามารถสะสมคะแคนเพื่อรับของสมนาคุณจากแอมเมซอนได้ด้วย
เป็นต้น

ลูกค้าสัมพันธ์
(Customer Relations)
การหาลูกค้าใหม่ๆ
อาจจะไม่ยากเท่ากับการที่จะรักษาลูกค้าเดิมๆ
ให้ยังคงยืนหยัดอยู่กับร้านของตนได้
สิ่งที่จำเป็นที่จะทำให้ลูกค้าเดิมๆ
หวนกลับมาใช้บริการใหม่ก็คือการบริการนั่นเอง
จะต้องพึงระลึกเสมอว่าลูกค้าคือเจ้านาย
การให้บริการที่เป็นเยี่ยมอาจจะยังไม่เพียงพอ
แต่หากจำเป็นต้องคอยติดตามพฤติกรรมของลูกค้าอยู่เสมอๆ
เพราะหากปล่อยไว้หรือไม่สนใจลูกค้าหลังจากที่ได้มีการสั่งซื้อครั้งแรก
ลูกค้าอาจจะไม่หวนกลับมาใช้บริการอีกได้
การส่งอีเมล์เป็นระยะแจ้งรายการสินค้าใหม่ๆ
จะช่วยทำให้ลูกค้าไม่ลืมที่จะกลับมาใช้บริการอีก
หรือการให้บริการหลังการขายที่ดี เช่น
หากลูกค้าซื้อสินค้าไปแล้วเกิดชำรุดก็สามารถนำมาเปลี่ยนใหม่ได้
หรือ
ไม่พอใจในสินค้าสามารถคืนได้และจะได้รับเงินคืนหรือแลกเปลี่ยนให้ใหม่
เป็นต้น

การเชื่อมต่อ
(Connectivity)

การเชื่อมต่อในที่นี้หมายถึงการเชื่อมต่ออินเตอร์เนต
อุปสรรคอย่างหนึ่งของผู้ใช้อินเตอร์เนตก็คือเรื่องความเร็วในการรับส่งข้อมูล
ฉะนั้นการเลือกใช้ผู้ให้บริการเชื่อมโยงอินเตอร์เนตจะต้องเลือกให้ดีว่าบริษัทให้บริการเป็นอย่างไร
บางรายอาจจะให้ราคาที่ถูกแต่สายหลุดบ่อยก็อาจจะไม่คุ้ม
หรือบางรายมีค่าบริการที่แพงแต่คุณภาพการให้บริการเป็นเลิศซึ่งก็ต้องขึ้นอยู่กับตัวผู้ใช้เองว่าจะเลือกแบบไหน

เจ้าของร้านก็ควรที่จะเลือกใช้บริการจากบริษัทที่ไว้วางใจได้
หากคิดที่จะทำธุรกิจอีคอมเมิร์ซแล้วก็จะไม่สามารถหลีกเลี่ยงค่าบริการตรงนี้ได้
ฉะนั้นจึงจำเป็นที่จะต้องเลือกเฟ้นบริษัทที่จะมาทำหน้าที่ในการเก็บข้อมูลในเว็บของตนให้ดี
หากเราเน้นลูกค้าที่เป็นชาวต่างชาติอย่างอเมริกันหรืออังกฤษ
การฝากเว็บไว้ที่แม่ข่ายที่อยู่ในประเทศนั้นๆ
อาจจะทำให้ลูกค้าสามารถเข้าเว็บของตนได้รวดเร็วยิ่งขึ้น
ในทางกลับกันหากฝากเว็บไว้ในประเทศไทยแต่ลูกค้าส่วนมากเป็นชาวต่างชาติก็อาจจะทำให้ลูกค้าไม่อยากที่จะเข้ามาในเว็บของตนเพราะใช้เวลาในการโหลดข้อมูลนาน

การทำให้แข็งแกร่งขึ้น
(Consolidation)
จากการทำนายของศูนย์วิจัยฟอร์เรสเตอร์
และ ไอดีซี
ได้กล่าวไว้ว่าธุรกิจอีคอมเมิร์ซจะเติบโตขึ้นเรื่อยๆ
แต่การเจริญเติบโตนี้จะมาจากการรวมกันระหว่างบริษัทต่างๆ
เพื่อช่วยกันทำให้ธุรกิจดำเนินต่อไปอย่างแข็งขัน
โดยจะเริ่มมีการรวมกันของบริษัทต่างๆ มากขึ้นในปี พ.ศ.
2547 โดยเหตุที่จะต้องมีการรวมกันระหว่างบริษัทต่างๆ
ก็เป็นเพราะว่าต้นทุนในการทำอีคอมเมิร์ซเริ่มสูงขึ้นเรื่อยๆ
โดยเฉพาะการพยายามหาลูกค้าเพิ่มหรือการดูแลเอาใจใส่ลูกค้าให้ได้ถึง

ตัวอย่างของบริษัทที่มีการร่วมกันคือ "โฮมชาร์คดอทคอม
(Homeshark.com)" ซึ่งให้บริการเกี่ยวกับทรัพย์สินต่างๆ
ไม่ว่าจะเป็น การขายที่ดิน จัดไฟแนนซ์ จำนองทรัพย์สิน
เป็นต้น
ซึ่งการบริการดังกล่าวทำให้ลูกค้าสามารถเข้ามาค้นหาที่ดินในสหรัฐอเมริกาที่พวกเขาต้องการจะซื้อ
หรือดูสภาพแวดล้อมรอบๆ ที่ดิน ติต่อบริษัทที่รับจัดไฟแนนซ์
ตีราคา หรือว่า การขอจำนองทรัพย์สินเพื่อมาซื้อที่
โดยหากต้องการที่จะจำนองทรัพย์สินก็สามารถกรอกแบบฟอร์มยื่นคำร้องขอจำนองออนไลน์ได้
หรืออาจจะเป็นการขอคำแนะนำเพื่อให้ได้วิธีที่ดีที่สุดของการซื้อที่
เป็นต้น ซึ่งการบริการทั้งหมดที่กล่าวมานี้
ลำพังบริษัทโฮมชาร์คเพียงแห่งเดียวคงไม่สามารถให้บริการครบวงจรในลักษณะนี้ได้
ดังนั้นจึงมีการร่วมมือจากหลายๆ
หน่วยงานเพื่อมาช่วยทำให้บริการดังกล่าวได้รับความนิยมจากลูกค้าได้

นอกเหนือจากตัวอย่างของการร่วมมือกันอย่างโฮมชาร์คดอทคอมแล้วยังมีตัวอย่างจากบริษัทอื่นๆ
อีก เช่น กิจการรถยนต์อย่างออโต้เว็บดอทคอม (Autoweb.com)
และ กิจการด้านการประกันของโคว้ทดอทคอม (Quote.com)

การรวมเข้าด้วยกัน
(Convergence)

ปัจจุบันการซื้อสินค้าไม่เพียงแต่จะสามารถซื้อได้ผ่านเครื่องคอมพิวเตอร์ได้เท่านั้น
แต่ยังสามารถซื้อขายผ่านอุปกรณ์ไร้สายอย่างมือถือได้
ฉะนั้นการรวมนำเอาเทคโนโลยีการสื่อสารโทรศัพท์มือถือผนวกกับระบบอีคอมเมิร์ซจึงถือว่าเป็นอีกสิ่งหนึ่งเพื่อที่จะช่วยให้เกิดทางเลือกใหม่ๆ
แก่ลูกค้าได้

ใจความสำคัญ
(Context)

จุดมุ่งหมายที่แท้จริงของเว็บไซต์นั้นก็นับว่าเป็นอีกส่วนสำคัญหนึ่งที่จะสามารถทำให้ผู้คนหรือลูกค้าที่เข้ามาเยี่ยมชมสามารถตัดสินใจได้ถูกว่าเว็บไซต์ที่พวกเขาเข้ามานั้นตรงตามวัตถุประสงค์ของพวกเขาหรือไม่
อย่างเช่นเว็บไซต์วูแมนดอทคอม (Woman.com)
จุดประสงค์หลักของทางเว็บไซต์มุ่งเน้นไปที่เรื่องของผู้หญิงโดยเฉพาะ
หรืออย่างเว็บไซต์ยะฮู (Yahoo.com)
ที่เป็นเว็บท่าที่ใหญ่ที่สุด
เป็นจุดศูนย์รวมของผู้ที่ต้องการจะค้นหาข้อมูล
เป็นต้น

ทั้ง 12
หลักการนี้ล้วนเป็นปัจจัยสำคัญในการดำเนินธุรกิจอีคอมเมิร์ซให้ประสบความสำเร็จ
ดังนั้นทุกๆ
คนที่กำลังดำเนินธุรกิจอีคอมเมิร์ซหรือว่ากำลังวางแผนที่จะทำธุรกิจนี้ก็คงจะต้องศึกษาและเตรียมตัวให้ดีเพื่อจะได้ดำเนินธุรกิจอีคอมเมิร์ซอย่างสะดวก

ข้อมูลจาก www.atii.th.org

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่